শাহাদাতের পর শহীদ ইমরানের মাকে সান্ত্বনা দিতে গেলে তিনি কান্নাজড়িতকণ্ঠে বললেন, আমি দুইবারের অপারেশনের রোগী, বাসার কাজগুলো করতে খুব কষ্ট হতো। ইমরানই সব করে দিতো। আমিই বরং তাকে সাহায্য করার চেষ্টা করতাম। আমরা মা-ছেলে হলেও আমাদের আচরণ ছিল বন্ধুর মতো। ঘটনার দিনও সে আমার নির্দেশমতো ঘরের সব বাজারই করে দিয়েছিল, দ্বীনের কাজে পাগল ছিল আমার ছেলে। বন্ধুর মতো আমার কাছে সব কিছু শেয়ার করতো। ছোট-ভাইবোনদের সে নিজেই পড়াতো। আমার ঘরের অন্যান্য সব কাজে সে সহযোগিতা করতো।